Salamatu Hussaini Suleiman bụ onye ọkaiwu Nigerian nke na-eje ozi ugbu a dị ka Kọmishọna ECOWAS n'ihe gbasara ndọrọndọrọ ọchịchị, Udo na Nchekwa. Tupu okwa a, a họpụtara ya dịka Mịnịsta na-ahụ maka Okwu Ndị Nwanyi na mmekọrịta ndị mmadu na ọha na Disemba 2008. Ọ hapụrụ ọfis na Machị 2010 mgbe Onye isi ala Goodluck Jonathan gbanwere ụlọ ọrụ ya. A mụrụ Salamatu Hussaini Suleiman na Argungu, na-obodo na-azụ azu na Steeti Kebbi. Nna ya bụ onye ọka-ikpe na-ụlọ ikpe mpaghara, nne ya si n'ezinụlọ ọchịchị ama ama bụ Gwandu. A zụlitere ya na Birnin Kebbi na Argungu. Na 1972, o banyere ụlọ akwụkwọ nke Queens College, Lagos. Ọ gaara mahadum Ahmadu Bello, Zaria ebe ọ nwetara nzere na iwu. O mechara gaa Mahadum maka Economics na ọchịchị sayensị na London ebe o nwetara nzere mastas na mmuta iwu. Ọrụ mbụ ya dị ka onye ọkaiwu na Mịnịstrị na-ahụ maka ikpe na steeti Sokoto nke ochie. O mechara rụọ ọrụ afọ asaa na Continental Merchant Bank, Lagos, ma rụọ ọrụ obere oge na NAL Merchant Bank tupu ọ gaa na Aluminium Smelter Companị, ebe ọ bụ odeakwụkwọ ụlọ ọrụ / onye na-enye ndụmọdụ iwu.